CELEX: 62009TN0397
Language: sk
Date: 2009-10-06 00:00:00
Title: Vec T-397/09: Žaloba podaná 6. októbra 2009 — Prinz von Hannover Herzog zu Braunschweig und Lüneburg/ÚHVT (obrazová ochranná známka zobrazujúca erb)

5.12.2009   
            
            
               SK
            
            
               Úradný vestník Európskej únie
            
            
               C 297/29
            
         Žaloba podaná 6. októbra 2009 — Prinz von Hannover Herzog zu Braunschweig und Lüneburg/ÚHVT (obrazová ochranná známka zobrazujúca erb)
   (Vec T-397/09)
   2009/C 297/42
   Jazyk konania: nemčina
   
      Účastníci konania
   
   
      Žalobca: Prinz von Hannover Herzog zu Braunschweig und Lüneburg (Hannover, Nemecko) (v zastúpení: R. Stötzel a J. Hilger, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 23. júla 2009 vo veci R 1361/2008-1 týkajúcej sa prihlášky ochrannej známky Spoločenstva č. 5 627 245 a povoliť jej uverejnenie vo Vestníku ochranných známok Spoločenstva,
            
         
               —
            
            
               zaviazať ÚHVT na náhradu trov konania.
            
         
      Žalobné dôvody a hlavné tvrdenia
   
   
      Prihlasovaná ochranná známka Spoločenstva: farebná obrazová ochranná známka zobrazujúca erb pre tovary a služby zaradené do tried 16, 25, 28, 32, 33, 35, 39, 41 a 43 (prihláška č. 5 627 245).
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: najmä porušenie článku 7 ods. 1 písm. h) nariadenia č. 207/2009 (1), keďže prihlasovaná ochranná známka nie je ani identická s namietanými výsostnými znakmi ani s ich heraldickou napodobeninou.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s.1).